D ṣṣenf i deg d-yettili umjadel gar sin n yimdanen, ama d imedyazen neɣ snat n trebbuyaɛ, neɣ tamɣart d teslit akked gar urgaz d tmeṭṭut. Akken i d-tenna FEROUKH ( i d-yebder DJELLAOUI deg udlis Tiwsatin timensayin n tmedyazt taqbaylit: 2007: 79), amɛezber, neɣ amɛazzer ɛezber  d ambaddel n wawal s tmedyazt tusridt neɣ yettwacnan, gar urgaz d tmeṭṭut. Amɛezber d win i dyettilin s umata s wawalen n temɛayrit, tikwal tettimɣur temsalt tettaweḍ tettaǧa-d tuḥsifin.